b'\n_START_ARTICLE_\nPoslovno potovanje\n_START_SECTION_\nPoslovna potovanja in dru\xc5\xbeina\n_START_PARAGRAPH_\nZaradi zahtev, da zapustijo dru\xc5\xbeino in pisarno se poslovni potniki soo\xc4\x8dajo z vzdr\xc5\xbeevanjem dru\xc5\xbeinske odgovornosti in povezanosti z njihovimi otroki. Te te\xc5\xbeave lahko povzro\xc4\x8dajo stres, obremenitev in konflikt med slu\xc5\xbebenimi in dru\xc5\xbeinskimi potrebami._NEWLINE_Konflikt med delom in dru\xc5\xbeino je dvosmeren. Razlikujemo lahko med dvema vrstama konfliktov: (1) Situacije, v kateri pritiski dela ovirajo delovanje doma; in (2) konflikt dru\xc5\xbeinskega dela, ki se nana\xc5\xa1a na pritiske doma, ki motijo \xe2\x80\x8b\xe2\x80\x8bdelo na delovnem mestu. Konflikt med delom in dru\xc5\xbeino mediira razmerje med konfliktom dela in dru\xc5\xbeinskim konfliktom skozi zadovoljstvo z \xc5\xbeivljenjem. Natan\xc4\x8dneje, konflikt na delovnih in dru\xc5\xbeinskih podro\xc4\x8djih vodi do vi\xc5\xa1jih ravni konflikta med delom in dru\xc5\xbeino, ta pa se nana\xc5\xa1a na ni\xc5\xbeje zadovoljstvo z \xc5\xbeivljenjem._NEWLINE_Delavci z ve\xc4\x8djimi pri\xc4\x8dakovanji za delo in delavci, ki so imeli ve\xc4\x8dje \xc5\xa1tevilo dru\xc5\xbeinskih vlog (zakonec in / ali star\xc5\xa1), so poro\xc4\x8dali o ve\xc4\x8djemu konfliktu med dru\xc5\xbeino in delom. Ta konflikt proizvaja vi\xc5\xa1je stopnje nezadovoljstva pri delu, ve\xc4\x8d fizi\xc4\x8dnih zdravstvenih te\xc5\xbeav in ve\xc4\x8d izgorelosti. Poslovno potovanje je prav tako bolj stresno za tiste vodstvene delavce, ki so poro\xc4\x8deni in imajo mlade dru\xc5\xbeine. Skoraj 75 odstotkov poro\xc4\x8denih potnikov poro\xc4\x8da, da je te\xc5\xbeko biti dlje od doma, v primerjavi s samo 50 odstotki njihovih ne-poro\xc4\x8denih kolegov._NEWLINE_Socialna podpora zagotavlja veliko pomo\xc4\x8d za zmanj\xc5\xa1anje posameznih stresnih in dru\xc5\xbeinskih konfliktov. Konflikt med dru\xc5\xbeino in delom mediira razmerje med pri\xc4\x8dakovanji pri delu, konfliktom v delovnem okolju, vklju\xc4\x8ditvijo zaposlenih in vklju\xc4\x8ditvijo dru\xc5\xbeine, da bi tako ohranili kakovost dela in kakovost dru\xc5\xbeinskega \xc5\xbeivljenja. Natan\xc4\x8dneje, posamezniki, ki so poro\xc4\x8dali o vi\xc5\xa1jih pri\xc4\x8dakovanjih pri delu, ve\xc4\x8djem delovnem konfliktu in ve\xc4\x8dji vklju\xc4\x8denosti na podro\xc4\x8dju zaposlitve in dru\xc5\xbeine, so imeli ve\xc4\x8dji konflikt med delom in dru\xc5\xbeino. Konflikt dela in dru\xc5\xbeine napoveduje zmanj\xc5\xa1ano raven kakovosti delovnega \xc5\xbeivljenja in kakovosti dru\xc5\xbeinskega \xc5\xbeivljenja. Socialna podpora lahko zmanj\xc5\xa1a obremenitve slu\xc5\xbebenih potovanj in konflikte s strani dru\xc5\xbeinskih dejavnikov. Posamezniki, ki so zaznali vlogo stresorjev in \xc4\x8dasovnih zahtev v svojem okolju, so bili podprti na delovnem podro\xc4\x8dju, pa tudi s strani dru\xc5\xbeinskih \xc4\x8dlanov. Zato je lahko socialna podpora pomemben mehanizem spopadanja, ki ga je treba uporabiti za re\xc5\xa1evanje napetosti in konfliktov med delom in dru\xc5\xbeino ter njenim vplivom na zaznane stresorje. Ta vidik ka\xc5\xbee, da posamezniki razvijajo mo\xc4\x8dne socialne podporne vire in omre\xc5\xbeja tako na delovnem mestu kot doma. Ta povezava bo imela funkcijo, da zaposleni dojemajo ni\xc5\xbeji stres iz dru\xc5\xbeinskega in delovnega \xc5\xbeivljenja. Socialna podpora s strani dru\xc5\xbeine, organizacije in prijateljev zagotavlja ne le koristno funkcijo za zmanj\xc5\xa1anje dejanskih stresov in vsakr\xc5\xa1nega konflikta med delom in dru\xc5\xbeino, koristi tudi obema stranema za vzpostavitev odnosa in zavezanosti.\n_START_SECTION_\nKaj po\xc4\x8dnejo poslovni potniki na poti\n_START_PARAGRAPH_\nNamen potovanja bi lahko opredelili kot doseganje destinacije, \xc4\x8das potovanja pa bi ozna\xc4\x8dili kot prazen, neproduktiven \xc4\x8das. V primeru poslovnih potovanj je potovalni \xc4\x8das dejansko \xe2\x80\x9cproduktiven\xe2\x80\x9c, tako z vidika potnika kot z vidika delodajalca. _NEWLINE_V dana\xc5\xa1njih \xc4\x8dasih se je raziskovanje usmerilo v preu\xc4\x8devanje, kako se lahko postanki, kot so \xc5\xbeelezni\xc5\xa1ki oddelki, avtomobili in letali\xc5\xa1\xc4\x8da, spremenijo v delovna mesta in kako se razvijajo inovativne oblike mobilnega dela, pogosto tesno povezane z novimi informacijskimi in komunikacijskimi tehnologijami. Poslovni potniki pogosto i\xc5\xa1\xc4\x8dejo na\xc4\x8dine za produktivno uporabo potovalnega \xc4\x8dasa. Vlaki, letala, \xc5\xbeelezni\xc5\xa1ke postaje, letali\xc5\xa1\xc4\x8da, hoteli, kavarne in druga mesta, kjer potniki bivajo (ali prehajajo), postajajo vedno bolj zasnovani in opremljeni kot delovna mesta, predvsem za komercialno pisarni\xc5\xa1ko delo._NEWLINE_Ugotovitve, o katerih so poro\xc4\x8dali Holley idr. iz Velike Britanije, nakazujejo, da med 50 in 60 odstotkov poslovnih potnikov dela ali se izobra\xc5\xbeuje del svojega \xc4\x8dasa potovanja. Vendar pa se mo\xc5\xbenost uporabe \xc4\x8dasa potovanja kot delovnega \xc4\x8dasa lahko razlikuje med razli\xc4\x8dnimi prevoznimi sredstvi. Lyons in Urry poro\xc4\x8data, da potovanja z vlakom omogo\xc4\x8dajo bolj produktivno uporabo potovalnega \xc4\x8dasa kot druge oblike potovanja, zaradi nizke ravni stresa in redkej\xc5\xa1ih prekinitev dela. V kolik\xc5\xa1ni meri poslovni potniki delajo med potjo, je odvisno tudi od prakti\xc4\x8dnih okoli\xc5\xa1\xc4\x8din, kot so gne\xc4\x8da, razpolo\xc5\xbeljivi prostor za postavitev prenosnega ra\xc4\x8dunalnika, mo\xc5\xbenosti uporabe tehni\xc4\x8dnih naprav, motenj hrupa, nezadostne osvetlitve itd. _NEWLINE_Pri potovanju z avtomobilom vo\xc5\xbenja omejuje prilo\xc5\xbenosti za druge dejavnosti, edina izjema je telefoniranje (v dr\xc5\xbeavah, kjer je to dovoljeno). Za razliko od vlakov, avtobusov in letal, je avto "zasebno" prevozno sredstvo. Ponuja ne samo zasebnosti za telefonsko komunikacijo, temve\xc4\x8d tudi zasebni prostor, ki ga nekateri pogosti potniki spreminjajo v bolj ali manj prilagojene "mobilne pisarne"._NEWLINE_Raziskava Gustafson je ugotovila, da ve\xc4\x8dina poslovnih potnikov pre\xc5\xbeivi potovalni \xc4\x8das tako, da dela. Za nekatere se delo ni veliko razlikovalo od dela, ki ga opravljajo v njihovem normalnem delovnem okolu \xe2\x80\x93 mobilni delavci. Drugi pa so med potovanjem opravljali druge, z delom povezane naloge, kot so pripravljanje sestankov, odgovarjanje na e-po\xc5\xa1tna sporo\xc4\x8dila ali branje z delom povezanih vsebin. Nekateri med potjo niso delali, temve\xc4\x8d so poslu\xc5\xa1ali glasbo, brali knjige, re\xc5\xa1evali kri\xc5\xbeanke ali spali. Te aktivnosti so prakticirali tudi drugi, le v nekoliko manj\xc5\xa1i meri. Razlogi, zakaj nekateri delajo ve\xc4\x8d, drugi pa manj, so razli\xc4\x8dni. Nekaterim se zdijo delovni pogoji na poti preve\xc4\x8d neudobni ali neu\xc4\x8dinkoviti, drugi so bili mnenja, da so \xc5\xbee dovolj delali in je potovalni \xc4\x8das namenjen po\xc4\x8ditku. Koliko potovalnega \xc4\x8dasa so potniki namenili delu, se je razlikovalo tudi glede na sredstvo prevoza. Nekateri potniki so se prito\xc5\xbeevali, da pot z letalom ni udobna za delo z ra\xc4\x8dunalnikom, veliko \xc4\x8dasa pa jim vzame tudi vkrcanje in izkrcanje. Negativna mnenja so bila bolj usmerjena na kraj\xc5\xa1e kot dalj\xc5\xa1e polete, saj imajo dalj\xc5\xa1i poleti udobnej\xc5\xa1o namestitev. Tisti potniki, ki so ve\xc4\x8dinoma potovali z vlakom, cenijo delovne pogoje. Redki potniki so uporabljali avtomobile, \xc4\x8deprav jim je njihov avtomobil dajal ob\xc4\x8dutek zasebnosti, so ve\xc4\x8dkrat potniki, ki so potovali z avtom, ocenili pot kot delo, v primerjavi s tistimi, ki so uporabili vlak ali letalo.'